Bovi

Bovi Ugboma na Naija stand-up comedian, aktor and writer. E don  organize popula stand-up comedy concerts like Bovi: Man on Fire across di globe.
Im early life and school them wey e go
Na  Benin City, the capital of Edo State dem born Bovi. E attend UNIBEN staff school for primary education. For 1991, e  start to go Government College, Ughelli for Delta State. For the sake of discipline  and fear sey e no go get better character as youth, im parent  remove am from boarding school  to Edokpolor grammar school for  Benin city wey them live. That move no work because them still move Bovi to anoda secondary school, Boys model secondary school, Onicha Olona, wey be boarding school. After e finish secondary education, e gain admission for 1998 to Delta State University where e study Theatre Arts.

Im work as comedian
Bovi  start e career for April 2007, E appear for drama series wey be Extended Family. Na Bovi write and produce the drama. The show dey very popular, and by 2008 Bovi don de gain ground for comedy show and event throughout Nigeria. Na wen im appear for "Nite of  a thousand Laughs" wey Opa Williams organize im blow. For 2013, e organize e first stand-up special for  Eko convention center. He still do another one for 2014. Bovi- Man on Fire 2014 bring  international superstar Ja Rule and Ashanti come perform. Bovi take  the one-man special to several cities for United States, London, Melbourne, and Toronto. For 2017, the Man on Fire franchise return to Lagos and na im  be the most successful. The fourth edition happen for Lagos for April 2019 and Bovi insists say na the last of the man on Fire franchise. E say im next special go get another title. Bovi start series wey the  title na "BACK TO SCHOOL" for 2018 wey e dey upload for im YouTube channel. Bovi don work with other Nigerian comedian like I Go Dye, I Go Save, Basketmouth, Buchi, Odogwu, Okey Bakassi  Julius Agwu and many others.

Katigori:Naija pipul
Katigori:Tori abaut pipul life